# Den Europæiske Unions C 286A/27.

| | ISSN 1977-0871 |
| --- | --- |
| Den Europæiske Unions
  Tidende | C 286A |
| | |
| Dansk udgave | Meddelelser og oplysninger | 65. årgang27. juli 2022 |

ISSN 1977-0871

Den Europæiske Unions

Tidende

C 286A

Dansk udgave

Meddelelser og oplysninger

65. årgang27. juli 2022

---

| Indhold | Side |
| --- | --- |
| | V   Øvrige meddelelser |
| | ADMINISTRATIVE PROCEDURER |
| | Europa-Kommissionen |
| 2022/C 286 A/01 | Det Europæiske Arbejdsmiljøagentur (EU-OSHA) — Offentliggørelse af en stilling som administrerende direktør (Midlertidig ansat — lønklasse AD 14) — COM/2022/20087 | 1 |

Indhold

Side

V   Øvrige meddelelser

ADMINISTRATIVE PROCEDURER

Europa-Kommissionen

2022/C 286 A/01

Det Europæiske Arbejdsmiljøagentur (EU-OSHA) — Offentliggørelse af en stilling som administrerende direktør (Midlertidig ansat — lønklasse AD 14) — COM/2022/20087

1

---

| DA | |
| --- | --- |

DA

---

V Øvrige meddelelser

ADMINISTRATIVE PROCEDURER

Europa-Kommissionen

| 27.7.2022 | DA | Den Europæiske Unions Tidende | CA 286/1 |
| --- | --- | --- | --- |

27.7.2022

DA

Den Europæiske Unions Tidende

CA 286/1

---

Det Europæiske Arbejdsmiljøagentur (EU-OSHA)

Offentliggørelse af en stilling som administrerende direktør

(Midlertidig ansat — lønklasse AD 14)

COM/2022/20087

(2022/C 286 A/01)

Hvem er vi?

Det Europæiske Arbejdsmiljøagentur (»agenturet« — »EU-OSHA«) er et decentralt EU-agentur, der blev oprettet i 1994 med hjemsted i Bilbao i Spanien. Det er omfattet af Europa-Parlamentets og Rådets forordning (EU) 2019/126 (1).

EU-OSHA's mål er at give EU-institutionerne og EU-organerne, medlemsstaterne, arbejdsmarkedets parter og andre aktører, der beskæftiger sig med sikkerhed og sundhed på arbejdspladsen, relevante tekniske, videnskabelige og økonomiske oplysninger samt ekspertise vedrørende dette område med henblik på at forbedre arbejdsmiljøet for så vidt angår beskyttelsen af arbejdstageres sikkerhed og sundhed.

I dette øjemed skal EU-OSHA styrke og udbrede viden, tilvejebringe dokumentation og tjenesteydelser med henblik på politikudformning, herunder forskningsbaserede konklusioner, og fremme videndeling blandt aktører i Unionen og nationale aktører.

Yderligere oplysninger findes på agenturets websted: https://osha.europa.eu/en.

Hvad kan vi tilbyde?

Stillingen som agenturets administrerende direktør.

Den administrerende direktør er ansvarlig for den overordnede ledelse af EU-OSHA i overensstemmelse med bestyrelsens strategiske kurs. Den administrerende direktør er EU-OSHA's juridiske repræsentant og skal være uafhængig i udførelsen af sine opgaver og stå til ansvar for sine aktiviteter over for bestyrelsen. Den administrerende direktørs opgaver og ansvarsområder omfatter følgende:

| — | den daglige administration af EU-OSHA |
| --- | --- |

—

den daglige administration af EU-OSHA

| — | at tage beslutninger vedrørende forvaltningen af menneskelige ressourcer i EU-OSHA |
| --- | --- |

—

at tage beslutninger vedrørende forvaltningen af menneskelige ressourcer i EU-OSHA

| — | at fastlægge EU-OSHA's interne strukturer under hensyntagen til behovene i forbindelse med EU-OSHA's aktiviteter og en forsvarlig budgetforvaltning |
| --- | --- |

—

at fastlægge EU-OSHA's interne strukturer under hensyntagen til behovene i forbindelse med EU-OSHA's aktiviteter og en forsvarlig budgetforvaltning

| — | at udarbejde og forelægge programmeringsdokumentet for bestyrelsen til godkendelse efter høring af Kommissionen |
| --- | --- |

—

at udarbejde og forelægge programmeringsdokumentet for bestyrelsen til godkendelse efter høring af Kommissionen

| — | at gennemføre programmeringsdokumentet og aflægge rapport til bestyrelsen om dets gennemførelse |
| --- | --- |

—

at gennemføre programmeringsdokumentet og aflægge rapport til bestyrelsen om dets gennemførelse

| — | at udarbejde den konsoliderede årlige aktivitetsrapport om EU-OSHA's aktiviteter og præsentere den for bestyrelsen til vurdering og godkendelse |
| --- | --- |

—

at udarbejde den konsoliderede årlige aktivitetsrapport om EU-OSHA's aktiviteter og præsentere den for bestyrelsen til vurdering og godkendelse

| — | at indføre et effektivt overvågningssystem, således at der kan foretages regelmæssige evalueringer af EU-OSHA's programmer og aktiviteter |
| --- | --- |

—

at indføre et effektivt overvågningssystem, således at der kan foretages regelmæssige evalueringer af EU-OSHA's programmer og aktiviteter

| — | at udarbejde udkast til finansielle bestemmelser for EU-OSHA |
| --- | --- |

—

at udarbejde udkast til finansielle bestemmelser for EU-OSHA

| — | at udarbejde EU-OSHA's udkast til overslag over indtægter og udgifter og gennemføre EU-OSHA's budget |
| --- | --- |

—

at udarbejde EU-OSHA's udkast til overslag over indtægter og udgifter og gennemføre EU-OSHA's budget

| — | at udarbejde en handlingsplan, der følger op på konklusionerne i revisionsrapporter og evalueringer samt undersøgelser fra OLAF, og aflægge statusrapport til Kommissionen, bestyrelsen og forretningsudvalget |
| --- | --- |

—

at udarbejde en handlingsplan, der følger op på konklusionerne i revisionsrapporter og evalueringer samt undersøgelser fra OLAF, og aflægge statusrapport til Kommissionen, bestyrelsen og forretningsudvalget

| — | at tilstræbe en ligelig kønsfordeling inden for EU-OSHA |
| --- | --- |

—

at tilstræbe en ligelig kønsfordeling inden for EU-OSHA

| — | at beskytte Unionens finansielle interesser |
| --- | --- |

—

at beskytte Unionens finansielle interesser

| — | at udarbejde EU-OSHA's strategi for bekæmpelse af svig |
| --- | --- |

—

at udarbejde EU-OSHA's strategi for bekæmpelse af svig

| — | at samarbejde med andre EU-agenturer, når det er relevant, og indgå samarbejdsaftaler med dem. |
| --- | --- |

—

at samarbejde med andre EU-agenturer, når det er relevant, og indgå samarbejdsaftaler med dem.

For yderligere oplysninger henvises til forordningens bestemmelser.

Hvem søger vi (udvælgelseskriterier)?

Ansøgerne bør have:

Ledelsesfærdigheder:

| — | Dokumenterede lederevner, både på strategisk og operationelt niveau |
| --- | --- |

—

Dokumenterede lederevner, både på strategisk og operationelt niveau

| — | Fremragende evner til at udvikle og gennemføre en strategi, fastsætte mål og motivere og lede hold i et multikulturelt og flersprogligt miljø |
| --- | --- |

—

Fremragende evner til at udvikle og gennemføre en strategi, fastsætte mål og motivere og lede hold i et multikulturelt og flersprogligt miljø

| — | Dokumenteret evne til at træffe beslutninger i et komplekst politisk miljø og i krisesituationer |
| --- | --- |

—

Dokumenteret evne til at træffe beslutninger i et komplekst politisk miljø og i krisesituationer

| — | Praktisk ledelseserfaring på budget-, finans- og HR-området fra en national, europæisk og/eller international sammenhæng. |
| --- | --- |

—

Praktisk ledelseserfaring på budget-, finans- og HR-området fra en national, europæisk og/eller international sammenhæng.

Særlige færdigheder og erfaringer:

| — | Indgående kendskab til europæiske og nationale politikker inden for sikkerhed og sundhed på arbejdspladsen |
| --- | --- |

—

Indgående kendskab til europæiske og nationale politikker inden for sikkerhed og sundhed på arbejdspladsen

| — | Evne til at interagere og forhandle på højeste ledelsesniveau med EU's institutioner og organer, offentlige myndigheder og arbejdsmarkedets parter |
| --- | --- |

—

Evne til at interagere og forhandle på højeste ledelsesniveau med EU's institutioner og organer, offentlige myndigheder og arbejdsmarkedets parter

| — | Indgående kendskab til EU-institutionerne, deres funktionsmåde og indbyrdes forhold samt EU's administrative og finansielle procedurer, EU-politikker og internationale aktiviteter med relevans for EU-OSHA's aktiviteter. |
| --- | --- |

—

Indgående kendskab til EU-institutionerne, deres funktionsmåde og indbyrdes forhold samt EU's administrative og finansielle procedurer, EU-politikker og internationale aktiviteter med relevans for EU-OSHA's aktiviteter.

Personlige kvaliteter:

| — | Evnen til at kommunikere effektivt og flydende med interessenter og offentligheden med henblik på at repræsentere agenturet i internationale fora og samarbejde med interessenter i en international sammenhæng |
| --- | --- |

—

Evnen til at kommunikere effektivt og flydende med interessenter og offentligheden med henblik på at repræsentere agenturet i internationale fora og samarbejde med interessenter i en international sammenhæng

| — | Særdeles gode skriftlige og mundtlige kommunikations- og forhandlingsevner |
| --- | --- |

—

Særdeles gode skriftlige og mundtlige kommunikations- og forhandlingsevner

| — | Erfaring fra arbejde i et multikulturelt miljø og evnen til at kunne tilpasse sig skiftende politiske prioriteter på EU-plan vil være en fordel. |
| --- | --- |

—

Erfaring fra arbejde i et multikulturelt miljø og evnen til at kunne tilpasse sig skiftende politiske prioriteter på EU-plan vil være en fordel.

Ansøgerne skal (udvælgelseskrav)

For at komme i betragtning ved udvælgelsen skal ansøgerne opfylde følgende formelle krav ved ansøgningsfristens udløb:

| — | Nationalitet: Som ansøger skal man være statsborger i en af Den Europæiske Unions medlemsstater. |
| --- | --- |

—

Nationalitet: Som ansøger skal man være statsborger i en af Den Europæiske Unions medlemsstater.

| — | Universitetsuddannelse eller eksamensbevis: Ansøgerne skal have:






  — | enten en uddannelse på universitetsniveau, der er afsluttet med et eksamensbevis, og som er normeret til mindst 4 år |
| --- | --- | --- |

—

Universitetsuddannelse eller eksamensbevis: Ansøgerne skal have:

—

enten en uddannelse på universitetsniveau, der er afsluttet med et eksamensbevis, og som er normeret til mindst 4 år

| — | eller en uddannelse på universitetsniveau, der er afsluttet med et eksamensbevis, og mindst 1 års erhvervserfaring, hvis den normerede studietid er på mindst 3 år (erhvervserfaringen på 1 år kan ikke medregnes i den erfaring, der nedenfor kræves efter endt uddannelse). |
| --- | --- |

—

eller en uddannelse på universitetsniveau, der er afsluttet med et eksamensbevis, og mindst 1 års erhvervserfaring, hvis den normerede studietid er på mindst 3 år (erhvervserfaringen på 1 år kan ikke medregnes i den erfaring, der nedenfor kræves efter endt uddannelse).

| — | Erhvervserfaring: Ansøgerne skal have mindst 15 års erhvervserfaring (2) efter endt uddannelse på et niveau, som ovennævnte kvalifikationer giver adgang til. Mindst 5 år af denne erhvervserfaring skal være opnået inden for agenturets aktivitetsområde. |
| --- | --- |

—

Erhvervserfaring: Ansøgerne skal have mindst 15 års erhvervserfaring (2) efter endt uddannelse på et niveau, som ovennævnte kvalifikationer giver adgang til. Mindst 5 år af denne erhvervserfaring skal være opnået inden for agenturets aktivitetsområde.

| — | Ledelseserfaring: Mindst 5 år af erhvervserfaringen efter endt uddannelse skal være erhvervet fra en ledelsesfunktion på højt niveau (3) inden for et område med relevans for denne stilling. |
| --- | --- |

—

Ledelseserfaring: Mindst 5 år af erhvervserfaringen efter endt uddannelse skal være erhvervet fra en ledelsesfunktion på højt niveau (3) inden for et område med relevans for denne stilling.

| — | Sprog: Ansøgere skal have et indgående kendskab til et af de officielle sprog i Den Europæiske Union (4) og et tilfredsstillende kendskab til et andet af disse sprog. Udvælgelsespaneler vil under samtalen eller samtalerne verificere, om ansøgerne opfylder kravet om at have et tilfredsstillende kendskab til et andet officielt EU-sprog. En del af eller hele samtalen kan således finde sted på dette andet sprog. |
| --- | --- |

—

Sprog: Ansøgere skal have et indgående kendskab til et af de officielle sprog i Den Europæiske Union (4) og et tilfredsstillende kendskab til et andet af disse sprog. Udvælgelsespaneler vil under samtalen eller samtalerne verificere, om ansøgerne opfylder kravet om at have et tilfredsstillende kendskab til et andet officielt EU-sprog. En del af eller hele samtalen kan således finde sted på dette andet sprog.

| — | Aldersgrænse: Ansøgerne skal ved ansøgningsfristens udløb kunne afslutte hele den femårige ansættelsesperiode, inden pensionsalderen nås. For midlertidigt ansatte ved Den Europæiske Union er pensioneringstidspunktet udgangen af den måned, hvori de fylder 66 år (jf. artikel 47 i ansættelsesvilkårene for de øvrige ansatte i Den Europæiske Union (5)). |
| --- | --- |

—

Aldersgrænse: Ansøgerne skal ved ansøgningsfristens udløb kunne afslutte hele den femårige ansættelsesperiode, inden pensionsalderen nås. For midlertidigt ansatte ved Den Europæiske Union er pensioneringstidspunktet udgangen af den måned, hvori de fylder 66 år (jf. artikel 47 i ansættelsesvilkårene for de øvrige ansatte i Den Europæiske Union (5)).

Udvælgelse og udnævnelse

Den administrerende direktør udnævnes af agenturets bestyrelse på grundlag af en liste opstillet af Europa-Kommissionen.

Med henblik på at oprette denne liste tilrettelægger Europa-Kommissionen en udvælgelse i henhold til de gældende udvælgelses- og ansættelsesprocedurer (se »Document on Senior Officials Policy« (6)).

Europa-Kommissionen nedsætter som en del af denne udvælgelsesprocedure et udvælgelsespanel. Dette panel gennemgår alle ansøgningerne, gennemfører en indledende kontrol af, om kravene for at komme i betragtning er opfyldt, og udvælger de ansøgere, der har den bedst egnede profil i forhold til ovennævnte udvælgelseskriterier, og som kan indkaldes til samtale med udvælgelsespanelet.

Efter samtalerne udfærdiger udvælgelsespanelet en liste over de ansøgere, der går videre til en uddybende samtale med Europa-Kommissionens Rådgivende Udvalg for Udnævnelser (»udvalget«). Udvalget afgør under hensyntagen til udvælgelsespanelets konklusioner, hvilke ansøgere der indkaldes til en samtale.

Ansøgere, der indkaldes til en samtale med udvalget, skal deltage i et assessmentcenter for ledere af en dags varighed ledet af eksterne rekrutteringskonsulenter. På grundlag af samtalen og rapporten fra assessmentcentret udfærdiger udvalget en liste over de ansøgere, som det anser for egnede til at varetage stillingen som administrerende direktør for agenturet.

Ansøgerne på panelets liste vil blive interviewet af de(t) medlem(mer) af Kommissionen, som har ansvaret for det generaldirektorat, der varetager forbindelserne med agenturet (7).

Efter samtalerne opstiller Europa-Kommissionen en slutliste over de bedst egnede ansøgere, som sendes til EU-OSHA's bestyrelse. Sidstnævnte kan beslutte at indkalde ansøgerne til samtale, inden der udnævnes en direktør blandt ansøgerne på Kommissionens liste. At være opført på denne liste er ingen garanti for ansættelse.

Ansøgerne kan blive indkaldt til yderligere samtaler og/eller prøver ud over de allerede nævnte.

Den valgte kandidat opfordres til at afgive en redegørelse over for Europa-Parlamentet og besvare spørgsmål fra Parlamentets medlemmer.

Lige muligheder

Europa-Kommissionen og agenturet fører en aktiv ligestillingspolitik og politik for ikkeforskelsbehandling i overensstemmelse med artikel 1d i personalevedtægten (8).

Derfor forpligter Kommissionen og agenturet sig til at opfordre til og håndtere mangfoldighed, ligestilling mellem kønnene og inklusion samt modtage ansøgninger fra alle kandidater uanset deres køn, race, farve, etniske eller sociale oprindelse, sprog, religion eller tro, alder eller seksuel orientering, herunder fra ansøgere med handicap.

Ansættelsesvilkår

Løn- og ansættelsesvilkårene er fastsat i ansættelsesvilkårene for de øvrige ansatte.

Den udvalgte ansøger ansættes af agenturets bestyrelse som midlertidigt ansat i lønklasse AD 14 (9). Vedkommende vil afhængigt af varigheden af sin erhvervserfaring blive indplaceret på trin 1 eller trin 2 i lønklassen.

Vedkommende udnævnes for en første ansættelsesperiode på fem år med mulighed for forlængelse i højst fem år i overensstemmelse med den forordning om agenturets oprettelse, der er gældende på ansættelsestidspunktet.

Der gøres opmærksom på, at alle nyansatte skal gennemgå en ni måneders prøvetid i henhold til ansættelsesvilkårene for øvrige ansatte.

Tjenestestedet er Bilbao i Spanien.

Vigtige oplysninger til ansøgerne

Ansøgerne gøres opmærksom på, at udvælgelsespanelets arbejde er fortroligt. Det er forbudt for ansøgerne og andre, der optræder på deres vegne, at henvende sig direkte eller indirekte til dets medlemmer, herunder til EU-OSHA's bestyrelse, som er ansættelsesmyndighed. Alle spørgsmål skal rettes til det relevante panels sekretariat.

Beskyttelse af personoplysninger

Europa-Kommissionen sikrer, at ansøgernes personoplysninger behandles i overensstemmelse med Europa-Parlamentets og Rådets forordning (EU) 2018/1725 (10). Dette gælder især oplysningernes fortrolighed og sikkerhed.

Uafhængighed og interesseerklæring

Inden tiltrædelsen skal direktøren afgive en erklæring om, at vedkommende forpligter sig til at optræde uafhængigt og handle i almenhedens interesse og til at oplyse om interesser, som eventuelt kan have betydning for vedkommendes uafhængighed.

Ansøgningsprocedure

Ansøgerne opfordres til, inden de indsender ansøgningen, omhyggeligt at kontrollere, om de opfylder alle kravene for at komme i betragtning (»Hvem søger vi«), navnlig hvad angår kravene til eksamensbevis og erhvervserfaring på højt niveau samt sprogfærdigheder. Hvis et af kravene ikke er opfyldt, udelukkes ansøgeren automatisk fra udvælgelsesproceduren.

Interesserede bedes søge via internettet på nedenstående websted og følge anvisningerne for de forskellige trin i proceduren:

https://ec.europa.eu/dgs/human-resources/seniormanagementvacancies/.

Ansøgerne skal have en gyldig e-mailadresse. Den benyttes til at bekræfte ansøgningen og til al kontakt undervejs på de forskellige trin i udvælgelsesproceduren. Enhver ændring af e-mailadresse skal derfor meddeles Europa-Kommissionen.

Ansøgningen er først komplet, når der er uploadet et CV i PDF-format, helst i Europass-CV-formatet (11), og skrevet en begrundelse online (maks. 8 000 skrifttegn). Ansøgerne kan indgive deres CV og begrundelse på et hvilket som helst af Den Europæiske Unions officielle sprog.

Det er i ansøgerens interesse at sikre, at ansøgningen er korrekt, grundig og sandfærdig.

Når onlineansøgningen er afsluttet, modtager ansøgeren en e-mail, der bekræfter, at ansøgningen er blevet registreret. Hvis ansøgeren ikke modtager en e-mail med bekræftelse af ansøgningen, er ansøgningen ikke blevet registreret!

Bemærk, at det ikke er muligt at følge ansøgningens videre forløb online. Med hensyn til ansøgningens status kontaktes ansøgerne direkte af Europa-Kommissionen.

Ansøgninger indsendt med e-mail vil ikke komme i betragtning. Hvis der ønskes yderligere oplysninger og/eller der opstår tekniske problemer, kan der sendes en e-mail til:

HR-MANAGEMENT-ONLINE@ec.europa.eu.

Ansøgere har selv ansvaret for at indsende den elektroniske ansøgning inden fristens udløb. Det anbefales på det kraftigste ikke at vente til sidste øjeblik, eftersom stor trafik på internettet eller eventuelle problemer med internetforbindelsen kan føre til, at den elektroniske registrering afbrydes, før den er afsluttet, hvorpå hele processen skal gentages. Når ansøgningsfristen er udløbet, kan der ikke længere indgives oplysninger. Ansøgninger efter fristens udløb godkendes ikke.

Ansøgningsfrist

Ansøgningsfristen er den 26. september 2022 kl. 12.00 (middag) lokal tid i Bruxelles, hvorefter det ikke længere vil være muligt at søge.

---

(1)  Europa-Parlamentets og Rådets forordning (EU) 2019/126 af 16. januar 2019 om oprettelse af Det Europæiske Arbejdsmiljøagentur (EU-OSHA) og om ophævelse af Rådets forordning (EF) nr. 2062/94 (EUT L 30 af 31.1.2019, s. 58).

(2)  Erhvervserfaring tages kun i betragtning, hvis der er tale om et faktisk ansættelsesforhold defineret som et reelt lønnet arbejde som ansat (alle kontrakttyper) eller tjenesteyder. Erhvervsaktiviteter på deltidsbasis medregnes forholdsmæssigt på grundlag af den attesterede procentdel af fuldtidsarbejdstimer. Barselsorlov/forældreorlov/adoptionsorlov tages i betragtning, hvis den falder inden for rammerne af en ansættelseskontrakt. Ph.d.-studier sidestilles med erhvervserfaring, selv om de ikke er lønnet, men for en periode på højst tre år, forudsat at ph.d.-studierne afsluttes med et positivt resultat. En given periode kan kun medregnes én gang.

(3)  Ansøgerne skal for alle de år, hvor ledelseserfaringen er opnået, tydeligt anføre følgende i deres CV: 1) lederstillingernes titel og ledelsesfunktion, 2) antallet af underordnede, 3) størrelsen af de forvaltede budgetter, 4) antallet af hierarkisk overordnede og underordnede niveauer og 5) antallet af ligestillede.

(4)  https://eur-lex.europa.eu/legal-content/DA/TXT/?uri=CELEX%3A01958R0001-20130701.

(5)  https://eur-lex.europa.eu/legal-content/DA/TXT/?uri=CELEX%3A01962R0031-20140701.

(6)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf (findes kun på engelsk).

(7)  Medmindre det pågældende medlem af Kommissionen i overensstemmelse med Kommissionens afgørelser af 5. december 2007 (PV(2007) 1811) og 30. september 2020 (PV(2020) 2351) har uddelegeret denne opgave.

(8)  https://eur-lex.europa.eu/legal-content/DA/TXT/?uri=CELEX%3A01962R0031-20140701.

(9)  Justeringskoefficienten for løn og pension for tjenestemænd og øvrige ansatte i Den Europæiske Union er for Spaniens vedkommende fastsat til 96,3 % med virkning fra den 1. juli 2021. Koefficienten revideres årligt.

(10)  Europa-Parlamentets og Rådets forordning (EU) 2018/1725 af 23. oktober 2018 om beskyttelse af fysiske personer i forbindelse med behandling af personoplysninger i Unionens institutioner, organer, kontorer og agenturer og om fri udveksling af sådanne oplysninger og om ophævelse af forordning (EF) nr. 45/2001 og afgørelse nr. 1247/2002/EF (EUT L 295 af 21.11.2018, s. 39).

(11)  Oplysninger om, hvordan man opretter et Europass-CV online, findes på: https://europa.eu/europass/da/create-europass-cv.

---